kardosdrur/scandi-wiki huggingface dataset:
Livsens Ondskab

Livsens Ondskab kan hentyde til:

 Livsens Ondskab (bog) – Gustav Wieds klassiske bog fra 1899.
 Livsens Ondskab (mucical) - musical af Livens Ondskab.
 Livsens Ondskab (tv-serie) – tv-serie fra 1972 baseret på Wieds bøger Livsens Ondskab og Knagsted.

 Esau Knagsted – tilnavn til hovedpersonen i Wieds roman.
Davide Viganò

Davide Vigano (født 12. juni 1984) er en italiensk tidligere professionel cykelrytter.

Eksterne henvisninger 

 

Mandlige cykelryttere fra Italien
Bram Tankink

Bram Tankink (født 3. december 1978) er en tidligere hollandsk professionel cykelrytter.

Eksterne henvisninger 

Mandlige cykelryttere fra Nederlandene
Livsens Ondskab (tv-serie)

Livsens Ondskab er en dansk tv-serie fra 1972 i fem afsnit instrueret af Palle Skibelund. Serien bygger på Gustav Wieds to bøger Livsens Ondskab (1899) og Knagsted (1902). Hovedrollerne som toldkontrollør Knagsted og Emanuel Thomsen spilledes af hhv, Carl Ottosen og Keld Markuslund; de døde kort efter.

Handling 

Der er snart gået 15 år, siden Karen Thomsen (Inger Bagger) og hendes søn Emanuel (Keld Markuslund) måtte se deres hjem, Møllegården, solgt på tvangsauktion. De 15 år er brugt i Gammelkøbing, hvor Karen har ernæret sig ved at sælge garn og reparere lingeri. Emanuel, som har fået øgenavnet Thummelumsen, havde mistet lysten til alt, men en dag viste hans døde far sig for ham i en åbenbaring og sagde, at han en dag ville kunne købe Møllegården tilbage, hvis den gamle enøjede kat Knors og verdens ældste hane Mortensen ikke døde, før de igen havde sat deres ben på Møllegården. Emanuel blev fast besluttet på at få sin fædrene gård tilbage og tog alt det arbejde, han kunne komme i nærheden af, samtidigt med at han passede de gamle, syge dyr.

I Gammelkøbing er den gamle toldkontrollør død, og "Esau" Knagsted (Carl Ottosen) har erstattet ham. Knagsted bliver hurtigt byens nye samtaleemne, da han ikke just har et udadvendt sind. Han har dog engageret sig i den gamle konsul Mørch (Elith Pio), som han går tur med hver dag. På hotellet får redaktør Heilbunth (Erik Paaske) øje på Knagsted og inviterer ham med i byens "eksklumpsive" klub Ædedolkenes Klub. Her møder Knagsted bl.a. overlærer Clausen (Ebbe Rode), kæmner Lassen (Ove Verner Hansen) og partikulier Eriksen – kaldet luksusbugen (Poul Bundgaard). Klubben har sin egen tjener, Emanuel Thomsen, der har taget jobbet, selvom han ikke finder det menneskeværdigt. Skønt Knagsted og Thomsen ikke umiddelbart får noget med hinanden at gøre, bliver deres liv på mærkelig vis parallelle.

Medvirkende 
 Carl Ottosen – toldkontrollør "Esau" Knagsted (kaldet Livsens Ondskab)
 Keld Markuslund – Emanuel Thomsen (kaldet Thummelumsen)
 Inger Bagger – Mor Karen
 Ebbe Rode – Overlærer Clausen
 Kirsten Rolffes – Fru Heilbunth
 Mime Fønss – Fru Lassen
 Elith Pio – Konsul Mørch
 Arthur Jensen – Menneske-Mortensen
 Erik Paaske – Redaktør Heilbunth
 Ove Verner Hansen – Kæmner Lassen
 Eik Koch – Spritfabrikant Røssel
 Poul Bundgaard – Partikulier Eriksen (kaldet Luksusbugen)
 Karen Wegener – Wulfdine
 Jørgen Beck – Morbror Jacob
 Bodil Udsen – Skov-Stine
 Jørgen Kiil – Hotelejer "Pli" Hansen

Optagelsessteder 
Det er antaget, at Gustav Wieds afbilding af Gammelkøbing er en afbilding af hans egen by, Roskilde, hvilket tv-serien også afspejler, da dele af den er optaget omkring Roskilde. F.eks. bruges Tadre Mølle til Møllegården.
Men optagelserne i byrummet i Gammelkøbing er optaget i Rudkøbing på Langeland, hvor det klassiske miljø fra århundredeskiftet stadig findes i byens centrum.

Eksterne henvisninger 
 Livsens Ondskab på DR Bonanza
 

Dramaserier fra Danmark
DR-serier
Danske tv-serier fra 1970'erne
Bonanza
Glambæk

Glambæk kan henvise til flere stednavne:
 Glambæk (Aunslev Sogn) – en bebyggelse i Aunslev Sogn
 Glambæk (Bovense Sogn) – en bebyggelse i Bovense Sogn
 Glambæk (Femern) – en borg på Femern
Andrea Tonti

Andrea Tonti (født 16. februar 1976) er en italiensk tidligere professionel cykelrytter.

Eksterne henvisninger 

Mandlige cykelryttere fra Italien
Geert Verheyen

Geert Verheyen (født 10. marts 1973) er en belgisk tidligere professionel cykelrytter.

Eksterne henvisninger 

Mandlige cykelryttere fra Belgien
Matteo Tosatto

Matteo Tosatto (født 14. maj 1974, Castelfranco Veneto) er en tidligere italiensk professionel landevejsrytter. Han har repræsenteret , , , Ballan og MG Maglificio-Technogym.

Eksterne henvisninger 

Mandlige cykelryttere fra Italien
Jurgen Van De Walle

Jurgen Van De Walle (født 9. februar 1977) er en belgisk tidligere professionel landevejsrytter.

Eksterne henvisninger 

 

Mandlige cykelryttere fra Belgien
Jonstruplejren

Jonstruplejren er opført i 1953 som uddannelsessted for Hæren, men blev efter færdiggørelsen overdraget til det nyoprettede Flyvevåbnet. Lejren har huset mange forskellige enheder siden hen.

Lejren er beliggende i Ballerup Kommune og har taget sit navn efter byen Jonstrup, der huser lejren.

Tidligere er Jonstruplejren fejlagtigt blevet forbundet med Schalburgkorpset under 2. verdenskrig. Dette skyldes muligvis at korpset havde hovedkvarter på Høveltegaard og at Sommerkorpset holdt til ved det nærliggende Walgerholm.

Enheder på Jonstruplejren 

I perioden fra overtagelsen og frem til 2000 uddannede Flyvevåbnet deres konstabler her. Først under navnet Flyvevåbnets Mathskole (1953-1960), siden Flyvevåbnets Konstabelskole (1960-1977), og senest Flyvevåbnets Specialskole (1977-2000).

De fleste af skolens praktiske opgaver lå på den nu nedlagte Flyvestation Værløse 2 km fra lejren. I 2000 flyttede skolen således også til Flyvestation Værløse, men efter dennes nedlæggelse i 2004, blev skolen lagt ind under Flyvevåbnets Førings- og Operationsstøtteskole (FFOS, i 2009 omdøbt til "Air Force Training Center" (AFTC)) på Flyvestation Karup.

Siden 1995 har Flyvevåbnets Officersskole haft lokaler her. Flyvevåbnets linjeofficerer får den akademiske del af deres uddannelse på skolen. Forsvarets officersuddannelser blev i 2011 akkrediteret som professionsbacheloruddannelser, men allerede i 2014 blev uddannelsen omlagt igen og akkrediteret som en diplomuddannelse. Skolen blev i 2014 organisatorisk underlagt Forsvarsakademiet og i slutningen af 2016 flyttede skolen ind på Svanemøllens Kaserne, hvor den er beliggende i dag.
 
Forsvarets Rekruttering (tidligere Forsvarets Værnepligt og Rekruttering) har siden 2003 afprøvet mange af ansøgerne til forsvarets uddannelser.

Endvidere har to hjemmeværnsdistrikter haft til huse her. Først Flyverhjemmeværnet distrikt Øst (1986-2010) og siden Hjemmeværnsdistrikt Københavns Vestegn (2011-).

Ekstern henvisning 
 Kontaktofficer Børge Neerdals artikel om Jonstruplejren 

Uddannelsesinstitutioner i Danmark
Flyvevåbnet
Ballerup
Bygninger, konstruktioner og anlæg i Ballerup Kommune
Kevin Van Impe

Kevin Van Impe (født 19. april 1981) er en belgisk tidligere professionel landevejsrytter.

Kevin Van Impe er søn af den tidligere cykelrytter Frank Van Impe. Hans onkel er den kendte Tour de France-vinder Lucien Van Impe.

Eksterne henvisninger 

 

Mandlige cykelryttere fra Belgien
Glambæk (Femern)

Glambæk var en borg på Femern.

Glambæk blev opført i 1200-tallet og anlagt på en landtange mellem Østersøen og bugten Burger Binnensee.

Øen var blevet erobret af holstenerne i starten af 1400-årene, men Erik af Pommern tilbageerobrede øen og borgen i 1416.

Under trediveårskrigen blev borgen i 1627 indtaget og ødelagt af Johann Tserclaes Tilly.

Eksterne henvisninger

Kilde 
Skalk nr. 4, august 2007.

Slotte i Slesvig-Holsten
Femern
Perfekt information

Perfekt information er et begreb der bliver brugt indenfor økonomi og spilteori. Det betyder at alle aktører har fuldstændig information om spillets regler, og hvor de hele tiden får opdateret oplysningerne om hvad de andre aktører har gjort. Eksempler på spil med perfekt information er skak, go og ultimatumspillet. Eksempler på spil, hvor man har fuldstændig information, men ikke perfekt information er sten, saks, papir og fangernes dilemma, fordi man i disse spil vælger hvad man gør samtidigt.

Spilteori
Samuel Dumoulin

Samuel Dumoulin (født 20. august 1980) er en fransk tidligere professionel cykelrytter. Samuel Dumoulin startede som professionel i 2002. 

Han største sejr er en etapesejr i Tour de France 2008

Eksterne henvisninger 

Mandlige cykelryttere fra Frankrig
Simon Gerrans

Simon Gerrans (født 16. maj 1980 i Melbourne) er en australsk tidligere cykelrytter.

Hans største meritter er den samlede sejr i Tour Down Under i 2006 og etapesejren på Prato Nevoso på 15. etape af Tour de France 2008. Han har også vundet en etape i Giro d'Italia og Vuelta a España. I 2011 vandt han Post Danmark Rundt foran Daniele Bennati og Michael Mørkøv.

Meritter 

2005
Tour du Finistère
GP Industria Artigianato e Commercio Carnaghese
Samlet og 3. etape Herald Sun Tour 

2006
Samlet og 1. etape Tour Down Under
Samlet Herald Sun Tour 

2007
5. etape Jayco Bay Cycling Classic
GP Plumelec-Morbihan

2008
2. etape Critérium International
15. etape af Tour de France 

2009
1. etape Jayco Bay Cycling Classic
14. etape af Giro d'Italia
GP Ouest-France 
10. etape af Vuelta a España 

2011
Samlet Post Danmark Rundt

2012
Australsk mester i landevejscykling
Tour Down Under
Milano-Sanremo
Grand Prix Cycliste de Québec

2013
5. etape af Tour Down Under 2013
6. etape af Catalonien Rundt 2013
1. etape af Baskerlandet Rundt 2013

Eksterne henvisninger 

 Officielle hjemmeside

Mandlige cykelryttere fra Australien
Danmark Rundt-vindere
Personer fra Melbourne
Cykelryttere ved sommer-OL 2008
Cykelryttere ved sommer-OL 2012
Deltagere for Australien ved sommer-OL 2008
Deltagere for Australien ved sommer-OL 2012
Slavernes kyst

Slavernes kyst fra 1967 er første bind i en romantrilogi om den danske slavehandel, af forfatteren Thorkild Hansen. Trilogien gjorde, at han i 1971 fik Nordisk Råds litteraturpris (de to andre er Slavernes skibe fra 1968 og Slavernes øer fra 1970). Slavernes kyst omhandler danskernes køb af over 100.000 afrikanere på kysten i Guinea (indenfor det område der i dag udgør Ghana) fra ca. 1673 til 1825 og videresalg af dem som slaver til de danske sukkerplantager på De dansk-vestindiske øer. Slaverne var et vigtigt led i en indbringende trekantshandel:  man fragtede flintebøsser og brændevin fra Danmark til Guinea, hvor disse varer blev byttet til slaver. (Man manipulerede med stammerne og skabte et "behov" for våben, så de bedre kunne beskytte sig mod nabostammen, som man også forsynede med våben. Det lykkedes i en grad, så det var høvdinge og andre indfødte, der selv skaffede og solgte de sorte slaver.) Slaverne blev sejlet til De vestindiske øer, hvor de blev solgt til ejerne af de danske sukkerplantager. Prisen blev afregnet i det kostbare sukker, som blev sejlet til København og solgt kontant, hvorefter skibene atter blev lastet med flere flintebøsser, ammunition og brændevin med slavekysten som destination. Selve slavetransporten og det opslidende arbejde i de danske sukkerplantager er skildret i ovennævnte to andre bind i trilogien.

Thorkild Hansen går tæt på både slaverne, slavehandlerne og modstanderne af slavehandlen og skriver så man næsten selv er tilstede ved de levende skildringer af menneskeskæbner, natur og omgivelser. Der hører mange grumme detaljer med for at skildre disse 150 års tragiske historie, men det er samtidig beretningen om modstanden mod slavehandlen, dens endelige ophør og pionerarbejdet forbundet hermed. 

Romaner fra Danmark
Litteratur i 1967
Jan Boven

Jan Boven (født 28. februar 1972) er en hollandsk tidligere professionel cykelrytter, som cyklede for Rabobank hele sin professionelle karriere fra 1996 indtil han stoppede i 2008.

Eksterne henvisninger 

 

Mandlige cykelryttere fra Nederlandene
Iven Bryske

Iven Bryske (død 1421) nævnes som ridder i 1403 og var senere også rigsråd.

Da Erik af Pommern i sommeren 1416 havde erobret Femern, satte han Iven Bryske til høvedsmand på slottet Glambæk. Hen på efteråret søgte holstenerne at vinde øen tilbage; men Bryske havde i sidste øjeblik fået slottet provianteret og modstod nu en to måneders belejring. I december forlod han hemmeligt borgen for at hente undsætning i Danmark, men ved sin tilbagekomst kunne han ikke atter slippe ind i slottet, der straks efter overgav sig. 

Han levede endnu i september 1421; men kort efter døde han, mens han var til søs med en flåde, 
der skulle have angrebet Als.

Rigsråder fra Danmark
Eriksvolde

Eriksvolde, voldsted i Østofte Sogn nær landsbyen Erikstrup, lidt vest for Maribo. Eriksvolde er resterne af en af Danmarks største middelalderborge, bygget 1342-44.
Borgens indre består af to øer på hver knap 20 m. Disse er omgivet af en indre voldgrav, som igen omgives af en dobbeltkronet vold. Mod vest er den dobbelkronede vold på et stykke af ca. 50 m erstattet af en forborg. Uden om den dobbeltkronede vold er en ydre voldgrav, hvorefter der kommer endnu en vold, som dog kun delvis er bevaret. Hele anlægget måler i dag ca. 140x110 meter.

Eriksvolde er ikke omtalt i nogen samtidige skrifter. Vores viden om anlægget baserer sig derfor på udgravninger, specielt en større udgravning i 1977, ledet af Karen Løkkegaard Poulsen. Materiale fra udgravningerne befinder sig på Lolland-Falsters Stiftsmuseum i Maribo.

Ud fra navnet har man tidligere forbundet Eriksvolde med Erik Emune. Men ved udgravningen i 1977 fandt man brostolper, som tydeligvis var sat op da voldgraven blev gravet. Disse muliggjorde en præcis dendrokronologisk datering til 1342-44, altså under Valdemar Atterdag.

Der findes ingen synlige bygningsrester. Ved udgravningen i 1977 fandt man kun to spor af bygningsværker: Under den dobbeltkronede vold rester af et hus brændt kort før opførelsen af borgen. Og på den nordlige inderborg efterladenskaber fra en smedje, som har været i brug i borgens ungdom. Måske har der været flere bygninger af træ, som ikke har kunnet konstateres ved udgravningerne.

Karen Løkkegaard Poulsen nævner muligheden af, at borgen aldrig har været færdigbygget. Hun finder det dog mere sandsynligt, at borgen blev færdig, og var i funktion i en kortere årrække.

Efter at borgen blev opgivet, har den henligget relativt uforstyrret. Ved udgravningerne blev der kun fundet få ting fra de mellemliggende århundreder. Den ydre vold er delvis pløjet væk, og landbruget har også benyttet dynd fra voldgraven. I årene omkring 1900 blev der afholdt skovballer på Eriksvolde med udskænkning på den nordlige og dans på den sydlige borgbanke. Nutidens mange dræninger har sænket vandstanden på Lolland, så der kun er lidt vand i voldgravene.

Kilder 
 Karen Løkkegaard Poulsen: Eriksvolde – et uafsluttet fæstningsværk? Trykt i Hikuin nr. 19, 1992.
 Om Eriksvolde i Danske Kirker, Slotte, Herregaarde og Mindesmærker
 Jørgen Krügers Maribobilleder 1  2 
 Chr.Lorentzens hjemmeside om Lolland-Falster 
 Kulturluppen 

Voldsteder i Maribo Amt
Bygninger, konstruktioner og anlæg i Lolland Kommune
Sveinung Eide

Sveinung Eide (født 1974 i Oslo, Norge) bedre kendt som Dr. S, er en tidligere norsk rapper og var medlem af det norske hiphopband Klovner i Kamp.

Han startede i 1999 den daværende hiphopduo Klovner i Kamp sammen med sin gode ven, Aslak Hartberg (Alis) og debuterede med singlen Bare meg. Efter singlen blev han for usikker på musikkarieren til at kunne fortsætte i gruppen og valgte at uddane sig som læge. Han dukkede dog op igen på deres Kunsten å fortelle fra 2003, hvor der også var kommet to nye medlemmer til, der var danskeren Esben Selvig (Dansken), der begyndte at rappe med i bandet, samt DJ'en Thomas Gullestad (Goldfinger), der begyndte at lave beats til gruppens sange. Eide lavede et godt comeback på albummet, med et solotrack ("5 år"), der omhandlede et forlovelsesforhold gennem 5 år, med sin kæreste, der havde været ham utro. I 2006, blev gruppen opløst.

Eksterne henvisninger 
 

Rappere fra Norge
Personer fra Oslo
Bare meg

Bare meg er den norske hiphopgruppe Klovner i Kamps debuudgivelse og udkom i 1999.

Spor 
«Bare meg»
«Det var saker»
«Go' saker»

Album fra 1999
Hiphopalbum
.hack Conglomerate

.hack Conglomerate (eller .hack//G.U.) er et multimedie projekt lavet som en efterfølger til Project .hack.
Den er del af .hack franchisen, og består af en serie af tre PlayStation 2 spil kaldet .hack//G.U., en anime serie kaldet .hack//Roots, bøger, og manga. Dens historie starter i året 2017, syv år efter begivenhederne i Project .hack. I de forgangne syv år er ikke blot Altimit OS blevet erstattet af Altimit Mine OS, men The World er også blevet til The World R:2. Spillet er i store træk er blevet overtaget af player killers og lovløse.

Hovedhandling 
Serier som er del af den officielle hovedhistorie (canon) af projektet.
 .hack//Roots, en anime serie som følger Haseo deltagelse med guilden Twilight Brigade. Den viser også hvordan han bliver stærkere, og hvordan han bliver kendt som "The Terror of Death". I slutningen af serien ser man starten af .hack.//G.U.
 .hack//G.U., en serie af tre PlayStation 2 spil som fokusere på Haseo's jagt på Tri-Edge, hans eventuelle involvering i Project G.U., og den mystiske AIDA som plager The World R:2.
 Vol. 1 Rebirth
 Vol. 2 Reminisce
 Vol. 3 Redemption
 .hack//CELL, en novelle der involvere en kvindelig Edge Punisher kaldet Midori, som bliver kontaktet af Haseo angående informationer om Tri-Edge.
 .hack//GnU, en humoristisk manga serie om en mandelig Blade Brandier kaldet Reid, og den syvende division af guilden Moon Tree.
 .hack//Alcor, en manga serie der fokusere på en pige kaldet Nanase, som ser ud til at være temmelig tiltrukket af Silabus, samt Alkaid i hendes dage som herskerinde af Demon Palace.
 Online Jack, et sæt af anime klip i nyheds sektionen af .hack//G.U. spillenes falske Internet. De fortæller historien om det mystiske "Doll Syndrome" set fra den "virkelige verden".

Andre Handlinger 
Alternative historier (non-canon) af projektet.
 .hack//G.U.+, en manga-udgave af de tre .hack//G.U. spil.
 .hack//4koma, en mange serie som tilføjer en smule humor til både .hack og .hack//G.U. franchiserne.

Eksterne henvisninger 
  .hack – Official
 .hack – Official (Japansk)
 .hack Conglomerate – Official (Japansk)
 .hack Conglomerate på .hack//Wiki

Formindsket tekst

Conglomerate
City Connections

City Connections er et norsk hiphop pladeselskab, der er et samarbejde mellem Klovner i Kamp, Oslo Fluid, Jakob Kielland og MTG Productions. Selskabet blev stiftet i 1999. De første kunstnere, der blev signet var Klovner i Kamp, der var med til at stifte selskabet. City Connections nyeste artister på listen, er den unge rapduo Karpe Diem.

Artister
Klovner i Kamp (opløst) 
Oslo Fluid  
Salvador        
Mojo & Heman 
Karpe Diem

Eksterne henvisninger
 Officiel hjemmeside 

Pladeselskaber fra Norge
Etableret i 1999
Christiansborg Slotsplads

Christiansborg Slotsplads er en plads på Slotsholmen i København. Pladsen ligger mellem Christiansborg Slot, der blandt andet rummer Folketinget, og Slotsholmskanalen. Slotspladsen har en lang historie som brændpunkt for det politiske liv i Danmark og danner ofte ramme om politiske demonstrationer og manifestationer.

Midt på slotspladsen står Herman Wilhelm og Vilhelm Bissens rytterstatue af Kong Frederik 7., der i 1849 afgav sin magt til folkestyret og gav grundloven til danskerne.

Under slotspladsen ligger en del af ruinerne af Absalons borg og Københavns Slot.

Historie 
Den 18. oktober 1660 blev overgangen fra valgkongedømme til arvekongedømme markeret med en ceremoni på slotspladsen foran Københavns Slot, hvor Frederik 3. modtog arvehyldningen på en tribune foran Børsen.

17. januar 1772, dagen efter kuppet mod Struensee, samlede der sig en ophidset menneskemængde på slotspladsen, og de nye magthavere Enkedronning Juliane Marie og Arveprins Frederik viste sig på Christiansborgs balkon sammen med Christian 7., så mængden kunne se, at kongen var i live. Senere samme dag kørte Christian 7. og arveprinsen i glaskaret gennem den jublende menneskemængde på slotspladsen.

Efter Københavns brand i 1795 fik en stor del af byens husvilde borgere bolig i en midlertidig baraklejr kaldet Frederikskoloni på slotspladsen.

21. marts 1848 gik et folketog fra Gammeltorv til Christiansborg Slotsplads og krævede afskaffelse af enevælden. Da Frederik 7. indvilligede, var der dagen efter en ny og større demonstration på slotspladsen, der fejrede enevældens fald med en hyldest til kongen.

Efter indførelsen af folkestyret har slotspladsen utallige gange dannet ramme om større og mindre politiske demonstrationer, ligesom den siden 19. oktober 2001 har været hjemsted for FredsVagten ved Christiansborg.

Renovering i 2011-2019 

Folketinget og Slots- og Kulturstyrelsen besluttede i 2011 at biler fysisk skulle forhindres adgang til slotspladsen. Baggrunden var terrorangrebene i Norge 22. juli 2011 hvor der var parkeret en bil med sprængstoffer foran regeringsbygningen i Oslo. I 2013 var det gennemført ved at der var anbragt stålpullerter og rå granitsten i en halvcirkel rundt om slotspladsen.

Folketinget ønskede en mere permanent arkitektonisk løsning, og besluttede en større renovering af pladsen. Der blev opstillet 85 granitkugler i en bue rundt om slotspladsen, placeret på stålpullerter så de ikke kan trilles væk. Kuglerne er fremstillet af lys bornholmsk moseløkkegranit. Materialet blev valgt fordi det også bruges på Christiansborgs facade og rytterstatuens base. Hver kugle vejer 1,7 tons. To steder er der i rækken af sten placeret sænkbare pullerter så biler med lovligt ærinde på pladsen har mulighed for at komme ind.

Desuden blev pladsen brolagt med brosten, og der blev plantet 12 nye træer langs Slotsholmskanalen til erstatning for 10 træer som tidligere havde stået på pladsen og i Slotsholmsgade. 30. januar 2019 blev den renoverede slotsplads officielt indviet.

Referencer

Eksterne henvisninger 

Politik i København
Torve og pladser i København
Slotsholmen
Indre By (København)
Plads
Spellemannprisen 2001

Spellemannprisen 2001 blev uddelt i Oslo Spektrum fredag den 1. marts 2002. Morten Abel blev aftens store vinder med prisen for Årets spellemann og som vinder af kategorien popsolist og årets sang. Röyksopp gjorde det også godt og vandt prisen i den nye kategori elektronika samt årets musikvideo. I tillæg til elektronika blev der for første gang uddelt priser i kategorierne metal og blues. Hiphopduoen Klovner i Kamp vandt også med deres album Bjølsen hospital for årets bedste hiphopudgivelse. Dette album vardet første, der udelukkende indeholdt rapsange på norsk.

I anledning af Spellemannprisens 30-årsjubileum blev der også uddelt en specialpris ved navn Tidernes norske hit hvor Spellemannkomitéen nominerede 14 sange fra prisens 30 årige historie. Vinderen blev afgjort af publikum som på forhånd kunne afgive sin stemme via telefon og internet. «Noen gange er det all right» med Odd Børretzen og Lars Martin Myhre gik af med seieren foran «Take On Me» med a-ha og «Lys og varme» med Åge Aleksandersen.

Det var også 30. og foreløbig sidste gang NRK arrangerede uddelingen. Uddelingen blev ledet af Bård Tufte Johansen og sendt direkte på NRK1.

Vindere 

Begivenheder i 2002
Spellemannprisen
Statsrådsrækkefølge

Statsrådsrækkefølgen er den rækkefølge, som en regerings ministre sidder i under statsrådene, der afholdes ca. 10 gange årligt. Traditionelt har statsministeren, udenrigsministeren og finansministeren haft tre første pladser. Det sker dog, at finansministeren og udenrigsministeren bytter plads. I koalitionsregeringer er ledende politikere fra alle regeringspartier typisk blandt de første i statsrådsrækkefølgen.

Statsrådsrækkefølgen fastlægges efter en regeringsdannelse. Der findes ingen formelle regler for, hvordan rækkefølgen skal være, men ved fastlæggelsen af statsrådsrækkefølgen indgår følgende objektive kriterier i prioriteret rækkefølge: 

 Partiformænd efter partistørrelse, 
 finans- og udenrigsminister, 
 medlemmer af regeringens koordinationsudvalg, 
 anciennitet som minister, 
 anciennitet som kommissær i EU, 
 anciennitet som medlem af Folketinget, 
 anciennitet som medlem af Europaparlamentet, 
 anciennitet som medlem af en kommunalbestyrelse eller et regionsråd, og 
 personlig alder.

Nuværende rækkefølge 
Regeringen Mette Frederiksen II har pr. 15. december 2022 følgende statsrådsrækkefølge:

Referencer

Kilder og eksterne henvisninger 
 Om statsrådsrækkefølgen på Statsministeriets hjemmeside

Danmarks politik